G r a d o n a č e l n i k

KLASA:

URBROJ: 2117/01-01-19-

Dubrovnik, 18. lipnja 2019. godine

Na temelju članka 41. Statuta Grada Dubrovnika ( "Službeni glasnik Grada Dubrovnika", broj: 4/09, 6/10, 3/11, 14/12, 5/13 i 6/13 - pročišćeni tekst ) i članka 43. stavka 5. Zakona o vlasništvu i drugim stvarnim pravima ( "Narodne novine", broj: 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012, 152/2014) Gradonačelnik Grada Dubrovnika donio je:

Z A K LJ U Č A K

1. Utvrđuje se prijedlog zaključka o sklapanju Sporazuma o utvrđivanju vlasništva posebnih dijelova nekretnine za k.č. 22 k.o. Sustjepan (u naravi ljetnikovac Caboga) s Hrvatskim restauratorskim zavodom.
2. Izvjestitelj u ovom predmetu biti će Mato Franković, gradonačelnik Grada Dubrovnika.

Gradonačelnik

 Mato Franković

DOSTAVITI:

1. Upravni odjel za gospodarenje gradskom imovinom, ovdje
2. Služba Gradskog vijeća, ovdje
3. Upravni odjel za poslove gradonačelnika 2x
4. Pismohrana

**Gradsko vijeće**

KLASA:

URBROJ:

Dubrovnik,

Na temelju članka 16. i 32. Statuta Grada Dubrovnika ( "Službeni glasnik Grada Dubrovnika", broj: 4/09., 6/10., 3/11., 14/12., 5/13. i 6/13. - pročišćeni tekst ), članka 43. stavka 5. Zakona o vlasništvu i drugim stvarnim pravima ( "Narodne novine", broj: 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012, 152/2014) Gradsko vijeće Grada Dubrovnika na\_\_\_sjednici održanoj\_\_\_donijelo je

**Z A K LJ U Č A K**

1. Grad Dubrovnik će zaključiti s Hrvatskim restauratorskim zavodom Sporazum, kojime se utvrđuje vlasništvo posebnih dijelova nekretnine za k.č. 22 k.o. Sustjepan (u naravi ljetnikovac Caboga),
2. Tekst Sporazuma čini sastavni dio ovog Zaključka.
3. Ovlašćuje se Gradonačelnik potpisati Sporazum iz točke I. ovog Zaključka.

**Obrazloženje**

Grad Dubrovnik i Hrvatski restauratorski zavod suvlasnici su na nekretnini oznaka k.č. 22 k.o. Sustjepan (u naravi ljetnikovac Caboga), a koja se sukladno upisu u zemljišnim knjigama sastoji od dvorišta površine 860 m2, pomoćnog objekta 38 m2, kuće 486 m2, crkve 27 m2, sveukupne površine 1.411 m2 uz zabilježbu da za pomoćni objekt izgrađen na zapadnom dijelu novoformirane k.č. br. 22 nije priložena građevinska niti uporabna dozvola.

U zemljišnoj knjizi Općinskog suda u Dubrovniku Grad Dubrovnik upisan je na suvlasničkom dijelu s neodređenim omjerom ETAŽNO VLASNIŠTVO (E-1) - preostali dio čest. zgr. 67, 68 izuzev prostora u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine (upis pod rednim brojem 1), dok je na suvlasničkom dijelu s neodređenim omjerom ETAŽNO VLASNIŠTVO (E-2) upisan HRVATSKI RESTAURATORSKI ZAVOD na prostoru u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine.

Predmetni Ljetnikovac je upisan u Registar nepokretnih kulturnih dobara Rješenjem Zavoda za zaštitu spomenika kulture Dubrovnik broj 16-45/1962 od 20. srpnja 1963.g. pod rednim brojem 1269.

Ljetnikovac je obnovljen temeljem Ugovora o financiranju obnove Ljetnikovca Bunić-Kaboga zaključenim iz ožujka 2009. godine kao i Dodatkom istom ugovoru od 13. siječnja 2010.g. na način da je obnova financirana iz sredstava Batahovina Foundation u okvirnom iznosu do 3.000.000,00 € (slovima: tri milijuna eura). U međuvremenu je Fundacija cedirala sve svoje obveze, prava i preostala sredstva na Zakladu Caboga Stiftung (u daljnjem tekstu Zaklada), te je Zaklada sada pravni slijednik Batahovina Foundationa.

Slijedom navedenoga, sukladno članku 43. stavku 5. Zakona o vlasništvu i drugim stvarnim pravima ("Narodne novine", broj: 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012, 152/2014) Grad Dubrovnik i Hrvatski restauratorski zavod su suglasni da će Sporazumom urediti svoje imovinsko pravne odnose na način da će uspostaviti vlasništvo posebnih dijelova nekretnine.

Stalni sudski vještak za graditeljstvo Miho Korda dipl.ing.građ. izradio je Elaborat etažiranja iz veljače 2019. godine za predmetnu nekretninu na koji je izdana Potvrda Upravnog odjela za izdavanje i provedbu dokumenata prostornog uređenja i gradnje Grada Dubrovnika, Klasa: 360-02/19-02/32, Urbroj: 2117/01-15-19-3 od 28. veljače 2019. godine.

Temeljem navedenog elaborata sastavljen je prijedlog Sporazuma kojim će se odrediti da se Grad Dubrovnik, u cijelosti utvrdi vlasnikom: poslovnog prostora na prvom katu neto korisne površine 174,91 m2 kojem pripada loggia na prvom katu neto korisne površine 48,25 m2, kapelice na prvom katu neto korisne površine 16,05 m2, poslovnog prostora na međukatu i u potkrovlju ukupne neto korisne površine 178,70 m2 (međukat neto korisne površine 42,63 m2 i potkrovlje neto korisne površine 136,07 m2), a da se Hrvatski restauratorski zavod, u cijelosti utvrdi vlasnikom: poslovnog prostora u prizemlju neto korisne površine 52,43 m2 kojem pripada radni prostor 3. u prizemlju neto korisne površine 30,25 m2, depo u prizemlju neto korisne površine 20,70 m2 i sanitarije u prizemlju neto korisne površine 7,26 m2.

Ovim Sporazumom će se Zaklada odreći bilo kakvih potraživanja spram Grada Dubrovnika kojeg ima ili bi imala sukladno gore navedenom Ugovoru o financiranju obnove Ljetnikovca Bunić-Kaboga, kao i prava na određivanje namjene korištenja predmetne nekretnine.

Slijedom navedenoga odlučeno je kao u izreci Zaključka.

Predsjednik Gradskog vijeća

 mr. sc. Marko Potrebica

**Zaklada CABOGA Stiftung**, OIB: 82091021803, Kirchstrasse 12, FL-9490 Vaduz, Kneževina Lihtenštajn, koju zastupa predsjednik Zaklade dr. Ivo Felner (u daljnjem tekstu: Zaklada)

**GRAD DUBROVNIK**, OIB: 21712494719, Pred Dvorom 1, 20 000 Dubrovnik, kojeg zastupa gradonačelnik Mato Franković, (u daljnjem tekstu: Grad)

**HRVATSKI RESTAURATORSKI ZAVOD**, OIB: 08647229584, 10 000 Zagreb, Nike Grškovića 23, kojeg zastupa ravnateljica dr. sc. Tajana Pleše (u daljnjem tekstu: Zavod)

zaključili su dana \_\_\_\_lipnja 2019.g. sljedeći

**S P O R A Z U M**

**Članak 1.**

Stranke sporazumno utvrđuju:

* Da je ljetnikovac Bunić-Kaboga (nastavno: Ljetnikovac) sagrađen na kat. čest. br. 22 upisan u zemljišne knjige Općinskog suda u Dubrovniku u z.ul. 340 K.O. 307203 Sustjepan, a koja kat. čest. se sukladno upisu u zemljišnim knjigama sastoji od dvorišta površine 860 m2, pomoćnog objekta 38 m2, kuće 486 m2, crkve 27 m2, sveukupne površine 1.411 m2 uz zabilježbu da za pomoćni objekt izgrađen na zapadnom dijelu novoformirane k.č. br. 22 nije priložena građevinska niti uporabna dozvola;
* Da je na predmetnoj nekretnini u zemljišnim knjigama Općinskog suda u Dubrovniku upisan Grad Dubrovnik na suvlasničkom dijelu s neodređenim omjerom ETAŽNO VLASNIŠTVO (E-1) - preostali dio čest. zgr. 67, 68 izuzev prostora u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine (upis pod rednim brojem 1), dočim je na suvlasničkom dijelu s neodređenim omjerom ETAŽNO VLASNIŠTVO (E-2) uknjižen HRVATSKI RESTAURATORSKI ZAVOD na prostoru u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine.
* Da je Ljetnikovac upisan u Registar nepokretnih kulturnih dobara Rješenjem Zavoda za zaštitu spomenika kulture Dubrovnik broj 16-45/1962 od 20. srpnja 1963.g. pod rednim brojem 1269,
* Da su Ugovorom o financiranju obnove Ljetnikovca Bunić-Kaboga zaključenim između ovdje stranaka i Republike Hrvatske od 11. ožujka 2009.g. kao i Dodatkom istom ugovoru od 13. siječnja 2010.g. ugovorili financiranje obnove objekta iz sredstava Fundacije u okvirnom iznosu do 3.000.000,00 € (slovima: tri milijuna eura) uz uvjete da se stranke obvezuju osigurati da predmetnu nekretninu na razdoblje od 50 godina u cijelosti koristi Zavod za obavljanje konzervatorsko-restauratorske djelatnosti, izuzev manjeg dijela koji će biti dostupan javnosti i koji će se koristiti u kulturne svrhe (knjižnica, izložbeni prostor i sl.), a da se Republika Hrvatska i Zavod obvezuju osigurati sredstva za redovno održavanje obnovljenih objekata. Nadalje je uglavljeno da ukoliko iz bilo kojeg razloga i u bilo koje vrijeme dođe do bitne promjene načina korištenja predmetne nekretnine i vlasničke strukture predmetnih objekata u razdoblju od 50 godina, Republika Hrvatska, Zavod i Grad su se obvezali sukladno suvlasničkim dijelova, vratiti Fundaciji odnosno njenom pravnom slijedniku primljena sredstva u EUR uvećana za referentnu kamatnu stopu koju na godišnjoj razini temeljem članka 5. i 6. Zakona o državnim potporama (NN 140/05) i Odluke o objavljivanju pravila o utvrđivanju referentne i diskontne stope (NN 114/08) utvrđuje Agencija za zaštitu tržišnog natjecanja, te da se pod bitnom promjenom smatra prestanak djelovanja Objekata u okviru rada javne ustanove u kulturi.
* Da je u međuvremenu Batahovina Foundation, Kirchestrasse 12, 9490 Vaduz, Kneževina Lihtenštajn, datumom 19. lipnja 2015.g. cedirala sve svoje obveze, prava i preostala sredstva na Zakladu Caboga Stiftung, Kirchestrasse 12, 9490 Vaduz, Kneževina Lihtenštajn, te da je Caboga Stiftung sada pravni slijednik Batahovina Foundationa.
* Zakonski predstavnici ovdje svih stranaka sporazumno potvrđuju da imaju sve zakonske ovlasti za potpisati ovaj Sporazum.

**Članak 2.**

Ovim Sporazumom Grad i Zavod uređuju svoje imovinsko pravne odnose nekretnine iz članka 1. st.1. alineja 1. i 2. ovog Sporazuma, a Zaklada daje svoju suglasnost u cijelosti na sve odredbe ovog Sporazuma.

Grad Dubrovnik, OIB: 21712494719, u cijelosti se utvrđuje vlasnikom za:

* 446/1052 dijela prava vlasništva cijele nekretnine, neodvojivo povezano sa cjelinom prava vlasništva Poslovnog prostora na prvom katu neto korisne površine 174,91 m2 kojem pripada loggia na prvom katu neto korisne površine 48,25 m2, u zgradi – ljetnikovcu Bunić-Kaboga u Dubrovniku, na adresi Batahovina 2, katastarske čestice br. 22 K.O. Sustjepan,
* 32/1052 dijela prava vlasništva cijele nekretnine, neodvojivo povezano sa cjelinom prava vlasništva Kapelice na prvom katu neto korisne površine 16,05 m2, u zgradi – ljetnikovcu Bunić-Kaboga u Dubrovniku, na adresi Batahovina 2, katastarske čestice br. 22 K.O. Sustjepan,
* 356/1052 dijela prava vlasništva cijele nekretnine, neodvojivo povezano sa cjelinom prava vlasništva Poslovnog prostora na međukatu i u potkrovlju ukupne neto korisne površine 178,70 m2 (međukat neto korisne površine 42,63 m2 i potkrovlje neto korisne površine 136,07 m2), u zgradi – ljetnikovcu Bunić-Kaboga u Dubrovniku, na adresi Batahovina 2, katastarske čestice br. 22 K.O. Sustjepan.

Hrvatski restauratorski zavod, OIB: 08647229584, u cijelosti se utvrđuje vlasnikom za:

* 218/1052 dijela prava vlasništva cijele nekretnine, neodvojivo povezano sa cjelinom prava vlasništva poslovnog prostora u prizemlju neto korisne površine 52,43 m2 kojem pripada radni prostor 3. u prizemlju neto korisne površine 30,25 m2, depo u prizemlju neto korisne površine 20,70 m2 i sanitarije u prizemlju neto korisne površine 7,26 m2, u zgradi – ljetnikovcu Bunić-Kaboga u Dubrovniku, na adresi Batahovina 2, katastarske čestice br. 22 K.O. Sustjepan.

Sastavni dio ovog sporazuma je Potvrda Upravnog odjela za izdavanje i provedbu dokumenata prostornog uređenja i gradnje Grada Dubrovnika, Klasa: 360-02/19-02/32, Ur.broj: 2117/01-15-19-3 od 28. veljače 2019.g.

Stranke će po zaključenju ovog sporazuma zatražiti izradu geodetskog elaborata o brisanju ili mijenjanju podataka o zgradama u odnosu na pomoćni objekt površine 38 m2, te isti elaborat provesti u katastarskim operatima.

**Članak 3.**

Ovim Sporazumom Zaklada se odriče bilo kakvih potraživanja spram Grada Dubrovnika kojeg ima ili bi imala iz članka 9. i članka 13. Ugovora o financiranju obnove Ljetnikovca Bunić-Kaboga od 11. ožujka 2009.g. odnosno ugovora navedenog u članku 1. st. 1. alineje 4. ovog Sporazuma, kao i prava na određivanje namjene korištenja predmetne nekretnine. Stranke ovog Sporazuma stavljaju van snage članak 9. i članak 13. Ugovora o financiranju obnove Ljetnikovca Bunić-Kaboga od 11. ožujka 2009.g.

**Članak 4.**

Grad će upravljati i raspolagati svojim dijelom nekretnine iz članka 2. ovog Sporazuma bez ikakvih ograničenja, osim ograničenja otuđenja i opterećenja predmetne nekretnine najmanje u roku od narednih 50 godina od dana zaključenja ovog Sporazuma

Grad će prostor u svom vlasništvu iz članka 2. st. 2. ovog Sporazuma koristiti u primjerene svrhe koje odgovaraju ambijentu i kulturološkom značaju predmetnog Ljetnikovca, te će/može u tu svrhu istu nekretninu prepustiti na upravljanje društvu ili ustanovi u vlasništvu Grada, a koji će u interesu i za potrebe Grada upravljati predmetnom nekretninom.

**Članak 5.**

Grad i Zavod se ovim Sporazumom obvezuju da neće otuđiti ili opteretiti predmetnu nekretninu u roku ne kraćem od 50 godina od dana zaključenja ovog Sporazuma, te da će u cijelosti održavati svatko svoj dio predmetne nekretnine iz članka 2. ovog Sporazuma i to u reprezentativnom stanju, bilo iz vlastitih sredstava bilo iz sredstava dobivenih od raznih proračunskih ili izvan proračunskih fondova, donacija i sl., te da će svatko snositi troškove održavanja iste sukladno svojim suvlasničkim udjelima.

**Članak 6.**

Grad Dubrovnik, OIB: 21712494719, Pred Dvorom 1, 20 000 Dubrovnik, ovim Sporazumom ovlašćuje HRVATSKI RESTAURATORSKI ZAVOD, OIB: 08647229584, 10 000 Zagreb, Nike Grškovića 23, da može u svoje ime i za svoj račun izvršiti uknjižbu prava vlasništva na svoje ime i za svoj račun na dijelu nekretnine iz članka 2. st. 3. ovog Sporazuma u zemljišnim knjigama Općinskog suda u Dubrovniku.

HRVATSKI RESTAURATORSKI ZAVOD, OIB: 08647229584, 10 000 Zagreb, Nike Grškovića 23, ovim Sporazumom ovlašćuje Grad Dubrovnik, OIB: 21712494719, Pred Dvorom 1, 20 000 Dubrovnik da može u svoje ime i za svoj račun izvršiti uknjižbu prava vlasništva na svoje ime i za svoj račun na nekretninama iz članka 2. st. 2. ovog Sporazuma u zemljišnim knjigama Općinskog suda u Dubrovniku.

**Članak 7.**

Ovaj Sporazum se može mijenjati jedino pisanim putem, a sve naknadne moguće izmijene i dopune imaju pravnu snagu samo ako su sastavljeni i potpisani u pisanom obliku.

**Članak 8.**

Nevaljanost ili ništetnost pojedinih odredaba ovog Sporazuma ne utječe na valjanost ostalih odredaba. Stranke ugovaraju kako se smatra da su nevaljane ili ništetne odredbe zamijenjene ili dopunjene valjanim odredbama koje u najvećoj mogućoj mjeri odgovaraju stvarnom smislu ovog Sporazuma i volji sporazumnih strana. U ovom slučaju stranke se obvezuju da će sklopiti odgovarajući Dodatak ovom Sporazumu.

**Članak 9.**

Na prava i obveze ugovornih strana koje ovim Sporazumom nisu posebno uređene, primjenjuju se relevantne odredbe Zakona o obveznim odnosima (NN 35/05, 41/08, 125/11, 78/15 i 29/18).

**Članak 10.**

Možebitne sporove stranke rješavati će sporazumom, a u slučaju nemogućnosti postizanja sporazumnog rješenja ugovara se nadležnost stvarno nadležnog suda u Dubrovniku.

**Članak 11.**

Ovaj Sporazum je sastavljen u 2 (slovima: dva) istovjetna primjerka, od kojih će jedan primjerak služiti za potrebe Javnog bilježnika, izvornik će zadržati Grad za potrebe uknjižbe iz članka 6. ovog Sporazuma, dočim će se za svaku ugovornu stranu izraditi po dva primjerka ovjerovljeneg Sporazuma.

**Članak 12.**

U znak prihvata prava i obveza stranke ovaj Sporazum vlastoručno potpisuju.

Zaklada CABOGA Stiftung Grad Dubrovnik Hrvatski restauratorski zavod

Predsjednik zaklade: Gradonačelnik: Ravnateljica:

Dr. Ivo Felner Mato Franković Dr. sc. Tajana Pleše

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Klasa: Klasa:

 Urbroj: Urbroj:

Upravni odjel za gospodarenje gradskom imovinom

KLASA:

URBROJ: 2117/01-04-

Dubrovnik, 2019. godine

 Upravni odjel za poslove gradonačelnika

 - ovdje -

PREDMET: Sporazum o utvrđivanju vlasništva posebnih dijelova nekretnine i Ugovor o uređivanju međuvlasničkih odnosa za k.č. 22 k.o. Sustjepan (u naravi ljetnikovac Caboga), prijedlog,

 - dostavlja se

Grad Dubrovnik i Hrvatski restauratorski zavod suvlasnici su na nekretnini oznaka k.č. 22 k.o. Sustjepan(u naravi ljetnikovac Caboga), a koja se sukladno upisu u zemljišnim knjigama sastoji od dvorišta površine 860 m2, pomoćnog objekta 38 m2, kuće 486 m2, crkve 27 m2, sveukupne površine 1.411 m2 uz zabilježbu da za pomoćni objekt izgrađen na zapadnom dijelu novoformirane k.č. br. 22 nije priložena građevinska niti uporabna dozvola.

U zemljišnoj knjizi Općinskog suda u Dubrovniku ustanovljeno Grad Dubrovnik je upisan na suvlasničkom dijelu s neodređenim omjerom ETAŽNO VLASNIŠTVO (E-1) - preostali dio čest. zgr. 67, 68 izuzev prostora u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine (upis pod rednim brojem 1), dok je na suvlasničkom dijelu s neodređenim omjerom ETAŽNO VLASNIŠTVO (E-2) upisan HRVATSKI RESTAURATORSKI ZAVOD na prostoru u prizemlju zgrade zv. Caboga u čest. zgr. 67 i 68 koji se sastoji od četiri prostorije površine 104,26 m2 i orsana 31,74 m2 uz odgovarajući suvlasnički dio cijele nekretnine.

Predmetni Ljetnikovac je upisan u Registar nepokretnih kulturnih dobara Rješenjem Zavoda za zaštitu spomenika kulture Dubrovnik broj 16-45/1962 od 20. srpnja 1963.g. pod rednim brojem 1269.

Ljetnikovac je obnovljen temeljem Ugovora o financiranju obnove Ljetnikovca Bunić-Kaboga zaključenim iz ožujka 2009. godine kao i Dodatkom istom ugovoru od 13. siječnja 2010.g. na način da je financirana iz sredstava Batahovina Foundation u okvirnom iznosu do 3.000.000,00 € (slovima: tri milijuna eura). U međuvremenu je Fundacija cedirala sve svoje obveze, prava i preostala sredstva na Zakladu Caboga Stiftung (u daljnjem tekstu Zaklada), te je Zaklada sada pravni slijednik Batahovina Foundationa.

Slijedom navedenoga, sukladno članku 43. stavku 5. Zakona o vlasništvu i drugim stvarnim pravima Grad Dubrovnik i Hrvatski restauratorski zavod su suglasni da će Sporazumom urediti svoje imovinsko pravne odnose na način da će uspostaviti vlasništvo posebnih dijelova nekretnine.

Stalni sudski vještak za graditeljstvo Miho Korda dipl.ing.građ. izradio je Elaborat etažiranja iz veljače 2019. godine za predmetnu nekretninu na koji je izdana Potvrda Upravnog odjela za izdavanje i provedbu dokumenata prostornog uređenja i gradnje Grada Dubrovnika, Klasa: 360-02/19-02/32, Urbroj: 2117/01-15-19-3 od 28. veljače 2019. godine.

Temeljem navedenog elaborata sastavljen je prijedlog Sporazuma kojim će se odrediti da se Grad Dubrovnik, u cijelosti utvrdi vlasnikom: poslovnog prostora na prvom katu neto korisne površine 174,91 m2 kojem pripada loggia na prvom katu neto korisne površine 48,25 m2, kapelice na prvom katu neto korisne površine 16,05 m2, poslovnog prostora na međukatu i u potkrovlju ukupne neto korisne površine 178,70 m2 (međukat neto korisne površine 42,63 m2 i potkrovlje neto korisne površine 136,07 m2), a da se Hrvatski restauratorski zavod, u cijelosti utvrdi vlasnikom: poslovnog prostora u prizemlju neto korisne površine 52,43 m2 kojem pripada radni prostor 3. u prizemlju neto korisne površine 30,25 m2, depo u prizemlju neto korisne površine 20,70 m2 i sanitarije u prizemlju neto korisne površine 7,26 m2.

Ovim Sporazumom će se Zaklada odreći bilo kakvih potraživanja spram Grada Dubrovnika kojeg ima ili bi imala sukladno gore navedenom Ugovoru o financiranju obnove Ljetnikovca Bunić-Kaboga, kao i prava na određivanje namjene korištenja predmetne nekretnine.

Zasebnim Ugovorom će urediti svoje odnose u svezi korištenja zajedničkog ulaza (ulazni hall) koji se nalazi u prizemlju zgrade, a koji dijeli prostorije sa obje strane ulaza u prizemlju, i koje prostorije su u vlasništvu Zavoda te međusobne odnose u svezi načina podmirivanja troškova održavanja kao i plaćanja svih troškova koje terete i koje će teretiti predmetnu nekretninu.

Na temelju članka 41. Statuta Grada Dubrovnika ( "Službeni glasnik Grada Dubrovnika", broj: 4/09, 6/10, 3/11, 14/12, 5/13 i 6/13 - pročišćeni tekst ) i članka 43. stavka 5. Zakona o vlasništvu i drugim stvarnim pravima ( "Narodne novine", broj:) predlaže se Gradonačelniku Grada Dubrovnika da donese slijedeći:

Z A K LJ U Č A K

* + - 1. Utvrđuje se prijedlog zaključka o sklapanju Sporazuma o utvrđivanju vlasništva posebnih dijelova nekretnine i Ugovora o uređivanju međuvlasničkih odnosa za k.č. 22 k.o. Sustjepan (u naravi ljetnikovac Caboga).
			2. Izvjestitelj u ovom predmetu biti će Mato Franković, gradonačelnik Grada Dubrovnika.

 Pročelnik

 Zdenko Medović, dipl. iur.

Privitak: 1. Prijedlog zaključka Gradonačelnika,

 2. Zaključak Gradonačelnika,

 3. Prijedlog zaključka Gradskog vijeća,

 4. Obrazac,

 5. Popratna dokumentacija,

Dostaviti: 1. Naslovu, ovdje

 2. Evidenciji, ovdje

 3. Pismohrani, ovdje